सिख गुरुओं के अपमान पर डीआईजी से मिले समाजजन
इंदौर | सोशल मीडिया पर गुरु नानकदेवजी व गुरु गोबिंदसिंहजी के अपमान पर सिख समाज ने नाराजगी जताई। समाजजन सोमवार को डीआईजी ऑफिस पहुंचे। उन्होंने डीआईजी हरिनारायणचारी मिश्र से संबंधित व्यक्ति पर कड़ी कार्रवाई की मांग की। डीआईजी ने जांच करवाकर प्रकरण दर्ज करने की बात कही। दरअसल, सोशल साइट पर किसी ने सिख गुरुओं का अपमान किया। इसके बाद समाज का प्रतिनिधि मंडल डीआईजी ऑफिस पहुंचा। गुरुसिंघ सभा के पदाधिकारियों ने डीआईजी से कहा- जिसने सिख गुरुओं का अपमान किया, उस पर कड़ी कार्रवाई हो। इस दौरान जसबीरसिंह गांधी, त्रिलोचनसिंह वासू, नरेंद्र सलूजा, इंद्रजीत होरा सच सलूजा व अन्य मौजूद थे।
hin_Deva hin_Deva